Амман
Амман () —  Иорданиянын борбору жана эң ири шаары. Байыркы убакта Раббат-Аммон, эллада-рим доорунда Филадельфия деген ат менен белгилүү. VII—IX кылымдарда Араб халифатынын курамында, 1516-жылдан тарта Биринчи дүйнөлүк согушка чейин Осмон империясынын курамында болгон. 

Амман губернаторлугунун административдик борбору. Зерка дарыясынын боюнда, өлкөнүн түндүк-батыш бөлүгүндө жайгашкан. Калкы 1,3 млн (2003). Жолдор тоому. Эл аралык маанидеги аэропорту бар. Нефть ажыратуу, тамак-аш, тамеки, текстиль, цемент ж. б. өнөр-жайлары иштейт. Университет, археологиялык. жана ислам музейлери бар.  1921-ж. Трансиордания эмирлигинин, 1946-жылдан көзкарандысыз Иорданиянын борбору. Байыркы Рим жана араб курулмаларынын урандылары сакталган.

Колдонулган адабияттар
 “Кыргызстан” улуттук энциклопедиясы: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967-14-046-1

Иордания
Шаарлар‎